CELEX: 32021D0919
Language: ro
Date: 2021-06-07 00:00:00
Title: Decizia (PESC) 2021/919 a Consiliului din 7 iunie 2021 de modificare a Deciziei (PESC) 2018/1939 privind sprijinul Uniunii pentru universalizarea și punerea în aplicare efectivă a Convenției internaționale privind reprimarea actelor de terorism nuclear

8.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 201/27
               
            
         DECIZIA (PESC) 2021/919 A CONSILIULUI
         din 7 iunie 2021
         de modificare a Deciziei (PESC) 2018/1939 privind sprijinul Uniunii pentru universalizarea și punerea în aplicare efectivă a Convenției internaționale privind reprimarea actelor de terorism nuclear
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 10 decembrie 2018, Consiliul a adoptat Decizia (PESC) 2018/1939 (1).
                  
               
                     (2)
                  
                  
                     Decizia (PESC) 2018/1939 prevede o perioadă de punere în aplicare de 36 de luni pentru activitățile menționate la articolul 1, care începe la data încheierii acordului de finanțare prevăzut la articolul 3 alineatul (3).
                  
               
                     (3)
                  
                  
                     La 6 și la 16 aprilie 2021, Biroul Națiunilor Unite pentru Droguri și Criminalitate și, respectiv, Biroul ONU pentru Combaterea Terorismului, în calitatea lor de agenții de implementare, au solicitat autorizarea Uniunii de a prelungi punerea în aplicare a Deciziei (PESC) 2018/1939 până la 30 noiembrie 2022, din cauza provocărilor persistente generate de pandemia de COVID-19.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2018/1939 poate avea loc până la 30 noiembrie 2022 fără implicații la nivelul resurselor financiare.
                  
               
                     (5)
                  
                  
                     Prin urmare, Decizia (PESC) 2018/1939 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 din Decizia (PESC) 2018/1939 se înlocuiește cu următorul text:
            
               
                  „Articolul 5
                  Prezenta decizie intră în vigoare la data adoptării.
                  Aceasta expiră la 30 noiembrie 2022.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 7 iunie 2021.
            
               
                  Pentru Consiliu
               
               
                  Președintele
               
               F. VAN DUNEM
            
         
         
            (1)  Decizia (PESC) 2018/1939 din 10 decembrie 2018 privind sprijinul Uniunii pentru universalizarea și punerea în aplicare efectivă a Convenției internaționale privind reprimarea actelor de terorism nuclear (JO L 314, 11.12.2018, p. 41).